Nr.20.668/15.05.2024

**REFERAT DE APROBARE**

la Proiectul de hotărâre privind acordarea unui mandat special reprezentantului

Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În temeiul dispoziţiilor Legii nr. 31/1990 privind societățile, republicată, cu modificările și completările ulterioare, ale articolului 92 din O.U.G. nr. 57/2019 privind Codul Administrativ, cu modificările și completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. (1) lit. a) și alin.(2) litera d) din O.U.G. nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  În conformitate cu prevederile Legii contabilităţii nr. 82/1991, republicată, cu modificările şi completările ulterioare, şi ale Ordinului Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare, Centrul Agro Transilvania Cluj S.A. a întocmit situaţiile financiare la 31.12.2023 pe care le prezintă Consiliului Judeţean Cluj pentru aprobare cu adresa nr. 19.327/30.04.2024.  Conform dispozițiilor Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare, Consiliul Județean Cluj, are calitate de autoritate publică tutelară față de Centrul Agro Transilvania Cluj S.A.  În această calitate, trebuie să aplice principiile guvernanţei corporative a întreprinderilor de stat și să instituie pârghii de garantare a obiectivităţii şi transparenţei selecţiei managementului şi a membrilor organelor de administrare, de asigurare a profesionalismului şi responsabilităţii deciziei manageriale, mecanisme suplimentare de protecţie a patrimoniului întreprinderii publice, a drepturilor și obligațiilor autorității publice tutelare şi o transparenţă accentuată faţă de public, atât a activităţii întreprinderii publice, cât şi a politicii privind participațiile deținute la societate.  Prin Hotărârea Consiliului Județean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj, s-a acordat mandat special reprezentantului Județului Cluj în Adunarea Generală a Acţionarilor pentru propunerea şi desemnarea administratorilor neexecutivi în cadrul Consiliului de Administrație al societății Centrul Agro Transilvania Cluj S.A.  Administratorii neexecutivi ai societății au fost numiți în ședința A.G.A. a Centrului Agro Transilvania Cluj S.A nr. 3/2022, pe un mandat de 4 ani, începând cu data de 02.05.2022.  Potrivit art. 5 pct. a) din Hotărârea nr. 639 din 27 iulie 2023 pentru aprobarea normelor metodologice de aplicare a Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare:  ” *numirile pe posturile vacante ale consiliului de administraţie ori, după caz, ale consiliului de supraveghere şi directoratului rămân supuse legislaţiei în vigoare aplicabile la data constituirii consiliului de administraţie sau de supraveghere şi directoratului, durata acestora neputând depăşi durata mandatelor administratorilor în funcţie.”*  Conform dispozițiilor articolului 64^4 din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, aflat în vigoare la data constituirii consiliului de administrație al societății Centrul Agro Transilvania Cluj S.A.:  *”Articolul 64^4*  *(1) În caz de vacanţă a unuia sau mai multor posturi de administratori, procedura de selecţie se declanşează, prin grija autorităţii publice tutelare, în termen de 45 de zile de la vacantare.”* |
| * 1. **Cerinţe care reclamă oportunitatea actului administrativ:** |
| Conform art. 111 alin (2) din Legea privind societățile nr. 31/1990 republicată, cu modificările şi completările ulterioare:  *”În afară de dezbaterea altor probleme înscrise la ordinea de zi, adunarea generală este obligată:*  *a) să discute, să aprobe sau să modifice situaţiile financiare anuale, pe baza rapoartelor prezentate de consiliul de administraţie, respectiv de directorat şi de consiliul de supraveghere, de cenzori sau, după caz, de auditorul financiar, şi să fixeze dividendul.”*  Consiliul de Administrație, a aprobat situațiile financiare la 31.12.2023 ale societății Centrul Agro Transilvania Cluj S.A. prin Hotărârea nr. 13/16.04.2024.  Prin adresa, înregistrată la Consiliul Județean Cluj cu nr. 19.955/09.05.2024, societatea prezintă solicitarea renunțării la contractul de mandat al domnului Burz Florentin din funcția de administrator neexecutiv din cadrul consiliului de administrație al societății Centrul Agro Transilvania Cluj S.A., începând cu data de 24.04.2024.  Conform contractului de mandat nr. 22/236/02.05.2022 al domnului Burz Florentin, solicitarea de încetare a contractului se încadrează la pct. 13.1 lit. f) din acesta, respectiv:  ”*intervenirea unui caz de incompabilitate sau a unei interdicții prevăzute de lege, constatat potrivit legii”*  Potrivit art. 64^1 din O.U.G. nr. 109/2011 privind guvernanţa corporativă a întreprinderilor publice cu modificările și completările ulterioare (în forma acestui act normativ anterioară intrării în vigoare a Legii nr. 187/2023):  ART. 64^1  ”(*3) În caz de vacanţă a unuia sau a mai multor posturi de administrator al unei societăţi, acţionarii, inclusiv acţionarul - stat, prin autoritatea publică tutelară, pot convoca adunarea generală a acţionarilor în vederea numirii unuia sau mai multor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. Acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.”*  Societatea Centrul Agro Transilvania Cluj S.A. transmite convocatorul Adunării Generale a Acționarilor, înregistrat la Consiliul Județean cu nr. 19.225/30.04.2024, pentru data de 28.05.2024 ora 11:00, având pe ordinea de zi:  - aprobarea situațiilor financiare la 31.12.2023 ale societății Centerul Agro Transilvania Cluj SA, însoțite de anexele prevăzute de legislația în vigoare;  - aprobarea repartizării profitului aferent anului financiar 2023;  - prezentarea Raportului de activitate aferent exercițiului financiar 2023, al Consiliului de administrație al societății;  - prezentarea Raportului comitetului de nominalizare privind remunerațiile și alte avantaje acordate administratorilor și directorilor societății, în cursul anului 2023;  - prezentarea Raportului de activitate aferent semestrului II 2023 al Consiliului de administrație;  - evaluarea activității administratorilor pentru anul 2023 și după caz, acordarea componentei variabile administratorilor pentru anul 2023;  - constatarea încetării contractului de mandat nr. 22/936/02.05.2022 al domnului Burz Florentin, cu începere din 24.04.2024 și aprobarea demarării procedurii de selecție pentru postul de administrator rămas vacant, la societatea Centrul Agro Transilvania Cluj S.A.  - diverse.  În vederea asigurării respectării prevederilor art. 55 alin. (1) din Ordonanța de Urgență nr. 109/2011 privind guvernanţa corporativă a întreprinderilor publice cu modificările și completările ulterioare și ținând cont de cele menționate mai sus, coroborate cu dispozițiile art. 137 alin. (1) din Legea privind societăţile nr. 31/1990, republicată, cu modificările şi completările ulterioare, este oportună acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar. |
| 1. **Schimbări preconizate** |
| Situatiile financiare anuale oferă o imagine fidelă a patrimoniului intreprinderii, precum și a profitului sau pierderii și fluxurilor de trezorerie ale acesteia pentru respectivul exercitiu financiar.  Întreprinderile publice au obligația să întocmească și să depună situațiile financiare anuale la unitățile teritoriale ale Ministerului Finanțelor, în condițiile legii. |
| **Secțiunea a 2-a - Impactul socio-economic:** |
| Obiectivul situaţiilor financiare anuale îl constituie furnizarea de informaţii despre poziţia financiară, performanţa financiară şi fluxurile de trezorerie ale unei entităţi, în scopul utilizării acestor informaţii de către utilizatorii interni şi externi, în vederea fundamentării unor decizii economice. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Prezentul proiect de hotărâre are impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea vărsămintelor/dividendelor de la intreprinderile publice aflate în subordinea, autoritatea, coordonarea Consiliului Județean Cluj.  Astfel, conform rezultatului exercițiului financiar pe anul 2023 suma repartizată pentru dividende către Consiliului Județean Cluj este de 369.898 lei. Această sumă se va încasa în anul 2024. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Datele şi informaţiile cuprinse în anexele Proiectului de hotărâre al Consiliului Județean precum și în anexa la Referatul de aprobare al acestuia, care au ca obiect aprobarea situaţiilor financiare la operatorii economici la care acesta este acţionar unic ori majoritar au caracter confidenţial şi se încadrează în prevederile art. 12 alin. (1) lit. c) din Legea nr. 544 din 12 octombrie 2001, actualizată, privind liberul acces la informaţiile de interes public, respectiv conţin informaţii privind activităţi comerciale sau financiare, iar publicitatea acestora ar aduce atingere dreptului de proprietate intelectuală ori industrială, precum şi principiului concurenţei loiale, potrivit legii, **cu excepția Anexei nr. 2, partea 1.** |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| În urma aprobării situațiilor financiare la 31.12.2023, acestea vor fi transmise Agenției Naționale de Administrare Fiscală de către Centrul Agro Transilvania Cluj S.A.  O copie a acestora se va transmite către Agenția pentru Monitorizarea și Evaluarea Performanțelor Întreprinderilor Publice, în termen de 15 zile de la data aprobării de către adunarea generală a acţionarilor, conform art. 47 alin. (2) din O.U.G. 109/2011. |
| **Secțiunea a 6-a – Anexe la referatul de aprobare:** |
| 1. Adresa societății Centrul Agro Transilvania Cluj S.A. nr. 859/30.04.2024, înregistrată la Consiliul Judeţean Cluj cu nr. 19.327/30.04.2024. 2. Convocatorul A.G.A. înregistrat la Consiliul Judeţean Cluj cu nr. 19225/30.04.2024; 3. Adresa societății Centrul Agro Transilvania Cluj S.A. nr. 924/09.05.2024, înregistrată la Consiliul Județean Cluj cu nr. 19955/09.05.2024 |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind acordarea unui mandat special reprezentantului**

**Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din……. ...... privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A, în vederea exercitării drepturilor de acţionar, propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 20.668/15.05.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20.669/15.05.2024 şi Avizul cu nr………..... din ……………... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ţinând cont de:**

* Hotărârea Consiliului de Administrație al societății Centrul Agro Transilvania Cluj S.A. nr. 13/16.04.2024;
* Convocatorul A.G.A. înregistrat la Consiliul Judeţean Cluj cu nr. 19.225/30.04.2024

**Luând în considerare prevederile****:**

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

**În conformitate cu prevederile:**

* art. 173 alin. (1) lit.a) și alin.(2) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;
* Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice;
* Ordinului Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;
* Ordinul 5394/2023 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor;
* Hotărârea Consiliului Județean Cluj nr. 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj, cu modificările și completările ulterioare;
* Hotărârii Consiliului Judeţean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj;
* Hotărârii Consiliului Județean Cluj nr. 193/2020 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar, cu modificările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special domnului Lörinczi Zoltán László, în calitate de reprezentant al Judeţului Cluj în Adunarea Generală a Acţionarilor la Centrul Agro Transilvania Cluj S.A., pentru:

1. Aprobarea Raportului Consiliului de Administrație al Centrului Agro Transilvania Cluj S.A., referitor la exercițiul financiar al anului 2023, cuprins în **anexa nr. 1** care face parte integrantă din prezenta hotărâre;
2. Discutarea Raportului auditului statutar pe anul 2023;
3. Aprobarea situaţiilor financiare la data de 31.12.2023 ale societății Centrul Agro Transilvania Cluj S.A. care cuprind: bilanţul contabil, contul de profit şi pierdere, date informative, situaţia activelor imobilizate, politici contabile și note explicative, situaţia modificărilor capitalului propriu, situaţia fluxurilor de numerar, cuprinse în **anexa nr. 2** care face parte integrantă din prezenta hotărâre;
4. Aprobarea repartizării profitului net realizat în anul 2023, conform **anexei nr. 3** care face parte integrantă din prezenta hotărâre;
5. Discutarea raportului comitetului de nominalizare privind remunerațiile și alte avantaje acordate administratorilor și directorilor societății Centrul Agro Transilvania Cluj S.A în anul 2023;
6. Analiza raportului asupra activității Consiliului de Administrație al Centrului Agro Transilvania Cluj S.A., pe semestrul II al anului 2023.
7. Constatarea încetării contractului de mandat nr. 22/936/02.05.2022, al domnului Burz Florentin începând cu data de 24.04.2024, din cadrul consiliului de administrație al societății Centrul Agro Transilvania Cluj S.A., vacantarea postului, și declanșarea procedurii de selecție.
8. Aprobarea ca procedura de selecție să se realizeze de către Comisia de selecție asistată de expertul independent, specializat în recrutarea resurselor umane, în baza acordului- cadru, existent la autoritatea tutelară.

**Art. 2.** Reprezentantul Judeţului Cluj în Adunarea Generală a Acţionarilor la Centrul Agro Transilvania Cluj S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârilor adoptate şi al procesului-verbal al şedinţei.

**Art. 3.** Cu punerea în aplicare a prevederilor prezentei hotărâri se încredinţează Președintele Consiliului Județean Cluj, prin Direcția Generală Buget Finanțe, Resurse Umane, reprezentantul Judeţului Cluj în A.G.A. la Centrul Agro Transilvania Cluj S.A., și societatea Centrul Agro Transilvania Cluj S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane, reprezentantului Judeţului Cluj în A.G.A. la Centrul Agro Transilvania Cluj S.A., persoanei nominalizate la art. 1 lit. g); societăţii Centrul Agro Transilvania Cluj S.A., precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 20.669/15.05.2024

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | privind acordarea unui mandat special reprezentantului Judeţului Cluj în Adunarea Generală a Acţionarilor la Centrul Agro Transilvania Cluj S.A, în vederea exercitării drepturilor de acţionar | | |
| **Compartiment de resort:** | | SRUGC | | |
| **Secțiunea 1 – Documentare și analiză:** | | | | |
| Documentele incidente în cazul acestui proiect de hotărâre sunt:  - Legea privind societăţile nr. 31/1990, republicată, cu modificările şi completările ulterioare;  - Legea Contabilității nr. 82/1991, republicată, cu modificările și completările ulterioare;  - Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;  - Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;  -Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;  -Hotărârii Guvernului nr. 639/2023 pentru aprobarea normelor metodologice de aplicare a Ordonanței de Urgență a Guvernului nr. 109/2011 privind guvernanța corporativă a întreprinderilor publice;  - Ordinul Ministrului Finanţelor Publice nr. 1802 din 29 decembrie 2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;  -Ordinul 5394/2023 privind principalele aspecte legate de întocmirea şi depunerea situaţiilor financiare anuale şi a raportărilor contabile anuale ale operatorilor economici la unităţile teritoriale ale Ministerului Finanţelor;  Actele administrative aplicabile sunt:  -Hotărârea Consiliului Județean Cluj nr. 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj;  -Hotărârea Consiliului Judeţean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj;  -Hotărârea Consiliului Județean Cluj nr. 193/2020 privind desemnarea reprezentanţilor Judeţului Cluj în adunarea generală a acţionarilor la societăţile la care acesta este acţionar, cu modificările ulterioare. | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| În temeiul dispozițiilor Legii nr. 31/1990 privind societățile, republicată, cu modificările și completările ulterioare, ale articolului 92 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean Cluj a hotărât participarea cu capital și cu bunuri, la înfiinţarea, funcţionarea şi dezvoltarea unor regii autonome și societăți de interes județean.  În baza dispoziţiilor articolului 173 alin. (1) lit.a) și (2) litera d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Judeţean Cluj exercită, în numele judeţului, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.  Conform art. 111 alin (2) din Legea privind societățile nr. 31/1990 republicată, cu modificările şi completările ulterioare:  *”În afară de dezbaterea altor probleme înscrise la ordinea de zi, adunarea generală este obligată:*   1. *să discute, să aprobe sau să modifice situaţiile financiare anuale, pe baza rapoartelor prezentate de consiliul de administraţie, respectiv de directorat şi de consiliul de supraveghere, de cenzori sau, după caz, de auditorul financiar, şi să fixeze dividendul.”*   În conformitate cu prevederile Legii contabilităţii nr. 82/1991, republicată, cu modificările şi completările ulterioare, şi ale Ordinului Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate cu modificările şi completările ulterioare, Centrul Agro Transilvania Cluj S.A. a întocmit situaţiile financiare la 31.12.2023 pe care le prezintă Consiliului Judeţean Cluj pentru aprobare cu adresa nr. 19327/30.04.2024.  Din analiza situaţiilor financiare şi a notelor explicative prezentate rezultă că la finele anului 2023 unitatea avea active imobilizate în sumă de 2.057.552 lei care sunt formate din: imobilizări necorporale în sumă de 114.147 lei, imobilizări corporale în sumă de 1.942.605 lei și imobilizări financiare în sumă de 800 lei. Metoda folosită de societate pentru amortizarea imobilizărilor corporale este cea liniară.  Creanţele înregistrate sunt în sumă de 566.184 lei, scăzând față de anul 2022 cu 108.113 lei și reprezintă creanțe comerciale și alte creanțe.  Datoriile societăţii la data de 31.12.2023 sunt în valoare de 1.145.910 lei din care:  - datorii care trebuie plătite într-o perioadă de până la 1 an în sumă de 1.099.415 lei, reprezentând avansuri încasate în contul comenzilor, datorii comerciale-furnizori și alte datorii, inclusiv datoriile fiscale și datoriile privind asigurările sociale;  - datorii care trebuie plătite într-o perioadă mai mare de 1 an în sumă de 46.495 lei, reprezentând alte împrumuturi și datorii asimilate.  Cifra de afaceri realizată în anul 2023 a crescut față de anul 2022 de la 5.802.302 lei la 6.249.578 lei.  Profitul contabil rămas după deducerea impozitului pe profit se repartizează pe destinaţii, conform dispozițiilor art.1 din Ordonanţa Guvernului nr. 64/2001 *privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome,* cu modificările şi completările ulterioare.  La încheierea exerciţiului financiar, societatea înregistrează un profit net în valoare de 1.345.081 lei, propus a se repartiza astfel: 672.540 lei -alte rezerve la dispoziția societății pentru investiții și 672.541 lei- dividende (din care 369.898 lei revin Consiliului Județean Cluj). Pentru anul 2023 salariații beneficiază de participarea la profit în sumă de 149.828 lei pentru care s-a constituit provizion.  Situaţiile financiare au fost aprobate de către Consiliul de Administraţie prin Hotărârea nr. 13/16.04.2024 şi au fost auditate de un auditor financiar autorizat care a întocmit Raportul asupra situaţiilor financiare la 31.12.2023, fără rezerve.  Prin Hotărârea Consiliului Judeţean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj, s-a acordat mandat special reprezentantului Județului Cluj în Adunarea Generală a Acţionarilor la Centrul Agro Transilvania Cluj S.A. pentru propunerea şi desemnarea administratorilor neexecutivi în cadrul Consiliului de Administrație al societății Centrul Agro Transilvania Cluj S.A.  Administratorii neexecutivi ai societății au fost numiți în ședința A.G.A. a Centrului Agro Transilvania Cluj S.A. nr. 3/2022, pe un mandat de 4 ani, începând cu data de 02.05.2022.  Prin adresa înregistrată la Consiliul Județean Cluj cu nr. 19.955/09.05.2024, societatea prezintă solicitarea renunțării la contractul de mandat al domnului Burz Florentin din funcția de administrator neexecutiv din cadrul consiliului de administrație al societății Centrul Agro Transilvania Cluj S.A., începând cu data de 24.04.2024.  Conform contractului de mandat nr. 22/236/02.05.2022 al domnului Burz Florentin, solicitarea de încetare a contractului se încadrează la pct. 13.1 lit. f) din acesta, respectiv:  ”*intervenirea unui caz de incompabilitate sau a unei interdicții prevăzute de lege, constatat potrivit legii”*  În situaţiile prevăzute la art. VIII din Legea nr. 187/2023 sunt aplicabile dispoziţiile art.5, lit. a) din H.G. nr. 639/27.07.2023:  *”a)numirile pe posturile vacante ale consiliului de administraţie ori, după caz, ale consiliului de supraveghere şi directoratului rămân supuse legislaţiei în vigoare aplicabile la data constituirii consiliului de administraţie sau de supraveghere şi directoratului, durata acestora neputând depăşi durata mandatelor administratorilor în funcţie.”*  Potrivit prevederilor art. 64^1 din O.U.G. nr. 109/2011 privind guvernanţa corporativă a întreprinderilor publice cu modificările și completările ulterioare (în forma acestui act normativ anterioară intrării în vigoare a Legii nr. 187/2023):  ART. 64^1  *”(3) În caz de vacanţă a unuia sau a mai multor posturi de administrator al unei societăţi, acţionarii, inclusiv acţionarul - stat, prin autoritatea publică tutelară, pot convoca adunarea generală a acţionarilor în vederea numirii unuia sau mai multor administratori provizorii, până la finalizarea procedurii de selecţie a administratorilor, potrivit prezentei ordonanţe de urgenţă. Acţionarii, inclusiv acţionarul - stat, prin autoritatea publică tutelară, vor putea prezenta în adunarea generală a acţionarilor propuneri de candidaţi.”*  Articolul 64^4  *(1) În caz de vacanţă a unuia sau mai multor posturi de administratori, procedura de selecţie se declanşează, prin grija autorităţii publice tutelare, în termen de 45 de zile de la vacantare.*  Prin Hotărârea Consiliului Județean Cluj nr. 217/2021 privind declanșarea procedurii de selecției a membrilor consiliului de administrație de la unele întreprinderi publice aflate sub autoritatea Consiliului Judeţean Cluj, completată prin Hotărârea Consiliului Județean nr. 117/2023, s-a stabilit componența Comisiei de selecție a administratorilor de la întreprinderilor publice aflate sub autoritatea Consiliului Județean Cluj.  La nivelul autorității publice tutelare există încheiat acordul cadru de prestari servicii nr. 33545/16.09.2021 cu expertul independent, ale cărui servicii au fost achiziţionate în conformitate cu prevederile Legii nr. 98/2016 privind achiziţiile publice, cu modificările şi completările ulterioare.  Prin Hotărârea Consiliului Județean nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, modificată prin Hotărârea Consiliului Județean nr. 51/2021, a fost numit doamnul Lörinczi Zoltán László în calitate de reprezentant al Județului Cluj în Adunarea Generală a Acționarilor la Centrul Agro Transilvania Cluj S.A.  Societatea Centrul Agro Transilvania Cluj S.A. transmite convocatorul A.G.A. cu nr. 823/26.04.2024, pentru data de 28 mai 2024, ora 11:00 și solicită acordarea unui mandat special reprezentantului Judeţului Cluj în Adunarea Generală Ordinară a Acţionarilor pentru:  - aprobarea situaţiilor financiare la data de 31.12.2023 ale societății Centrul Agro Transilvania Cluj S.A. însoțite de anexele prevăzute de legislația în vigoare;  - aprobarea repartizării profitului aferent anului financiar 2023, al societății Centrul Agro Transilvania Cluj S.A.;  - prezentarea Raportului de activitate aferent exercițiului financiar 2023, al Consiliului de Administrație al Societății Centrul Agro Transilvania Cluj S.A.;  - prezentarea Raportului comitetului de nominalizare privind remunerațiile și alte avantaje acordate administratorilor și directorilor Societății Centrul Agro Transilvania Cluj S.A., în cursul anului 2023;  - prezentarea Raportului de activitate aferent semestrului II 2023 al Consiliului de administrație;  - evaluarea activității administratorilor pentru anul 2023 și, după caz, acordarea componentei variabile administratorilor pentru anul 2023;  - constatarea încetării contractului de mandat nr. 22/936/02.05.2022 al domnului Burz Florentin, cu începere din 24.04.2024 și aprobarea demarării procedurii de selecție pentru postul de administrator rămas vacant, la societatea Centrul Agro Transilvania Cluj S.A.  - diverse.  În vederea asigurării respectării prevederilor art. 55 alin 1 din Ordonanța de Urgență nr. 109/2011 privind guvernanţa corporativă a întreprinderilor publice cu modificările și completările ulterioare și ținând cont de cele menționate mai sus, coroborate cu dispozițiile art. 137 alin (1) din Legea privind societăţile nr. 31/1990, republicată, cu modificările şi completările ulterioare, este oportună acordarea unui mandat special reprezentanților Judeţului Cluj în Adunarea Generală a Acţionarilor la Centrul Agro Transilvania Cluj S.A., în vederea exercitării drepturilor de acţionar. | | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | | |
| Prezentul proiect de hotărâre are impact financiar asupra bugetului judeţului. Având în vedere rezultatul estimat a fi realizat, vor fi afectate veniturile bugetului județului realizate din încasarea vărsămintelor/dividendelor de la întreprinderile publice aflate în subordinea, autoritatea, coordonarea Consiliului Județean Cluj.  Astfel, conform rezultalului exercițiului financiar pe anul 2023, suma repartizată pentru dividende este de 672.541 lei, din care Consiliului Județean Cluj îi revin dividende în sumă de 369.898 lei. Această sumă se încasează în anul 2024.  În urma aprobării situațiile financiare la 31.12.2023 în A.G.A., acestea vor fi transmise Agenției Naționale de Administrare Fiscală de către societatea Centrul Agro Transilvania Cluj S.A.  O copie a acestora se va transmite către Agenția pentru Monitorizarea și Evaluarea Performanțelor Întreprinderilor Publice în termen de 15 zile de la data aprobării de către adunarea generală a acţionarilor, conform art. 47 alin. (2) din O.U.G. 109/2011. | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: Director general | Lăcrimioara Huldușan | |  |  |
| Verificat: Șef SRUGC | Corina Mocan | |  |  |
| Elaborat: Consilier | Loredana Bădescu | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  privind acordarea unui mandat special reprezentantului  Judeţului Cluj în Adunarea Generală a Acţionarilor la Centrul Agro Transilvania Cluj S.A, în vederea exercitării drepturilor de acţionar | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **DGBFRU- SRUGC** | **16.05.2024** |  | Raport întocmit |
|  |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Anca Rusu** |  | | **avizat** |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **4** |  |  |  |
|  |  |  |  |